شەفەق نیوز/ فەرمانگەی پزشک دادوەری، ئمڕوو چوارشەممە، توومارکردن ٦٩ مردن وە رویداوەیل هاتوچو وەماوەی مانگ گوزەشتە راگەیان، لەوەختیگ بەش مردن سرووشتی لەو مردنەیل جیاوە کرد.
دکتۆر زەید عەلی عەباس وەڕیەوبەر گشتی فەرمانگەگە لە بەیاننامیگ رەسیە ئاژانس شەفەق نیوز وت: وەگورەی ئامارەیل تەندروسی ٦٢٣ مردن توومار کریایە، ٤٢٩ لەلیان نیر بوینە و ١٩٤ ما، ودووپات لە گرنگی کارکردن ئەرا پیشکەشکردن گشت تەقەلایلیگ و وەگشت توانایل پزشکی دادوەری.
لەلای خوەییش، دکتۆر عەبدولوەهاب عیسام وەڕیەوبەر بەش مردگەیل دیاری کرد ک گشت ئی مردنەیلە لە ئەنجام توومارکردن ٦٩ مردن وە رویداوەیل هاتوچو هاتگە، و ٣٤ تەرم وە رویداوەیل ئاگر، وەگەرد ٤٠ تەرم وە تەزیان کارەبا.
عیسام وتیش: ئی ئامارەیل فەرمیە نشان گرنگی ئەو تەقەلایلە دەێد ک فەرمانگەی پزشک دادوەری ئەرا باوەتەیل گومانلێکریاگ و ئاشکراکردن تەرمەگە لەژیر دەس تیم گەورەیگ لە کادرەیل پزشکی و تەندروسی پێشکەشی کەێد.
